cyanic-selkie/wikianc huggingface dataset:
Tansania
Tansania 1990-luvulta lähtien
Tansaniassa oli yksipuoluevalta aina lokakuuhun 1995 asti, jolloin järjestettiin ensimmäiset demokraattiset vaalit. Nyereren perustama Chama Cha Mapinduzi (swahilia, ”vallankumouspuolue”) on kuitenkin pysynyt johtavassa asemassa. Nyereren seuraajat, presidentit Ali Hassan Mwinyi, Benjamin Mkapa, Jakaya Kikwete ja John Magufuli ovat kaikki olleet CCM:n jäseniä. Tansanian presidenttinä vuodesta 2021 ollut   Samia Suluhu edustaa myös CCM-puoluetta, kuten kaikki aiemmatkin itsenäisen Tansanian presidentit.
Tansanian paikallisvaaleissa marraskuussa 2019 CCM sai 99 % valituista paikallishallinon paikoista, sillä oppositio boikotoi vaalia. Tärkein oppositiopuolue Chadema sanoi, että sen edustajat olivat joko liian peloissaan osallistuakseen tai sitten opposition ehdokkaita oli estetty erilaisin säädöksin osallistumasta vaaleihin. Tansanian ihmisoikeustilanne on huonontunut vuodesta 2015 John Pombe Magufulin presidenttikaudella. Vapaata lehdistöä ja kriittisiä bloggareita on peloteltu ja vaiennettu, opposition aktivisteja on häiritty ja sensuurilainsäädäntöä lisätty.
Politiikka
Monipuoluedemokratia otettiin Tansaniassa käyttöön vuonna 1992, ja ensimmäiset monipuoluevaalit järjestettiin 1995. pienoiskuva|oikea|[[Samia Suluhu, Tansanian presidentti 2021–]] Presidentti ja yksikamarisen parlamentin edustajat valitaan yhtäaikaisesti suorilla, yleisillä vaaleilla viideksi vuodeksi. Vuoden 2010 vaaleissa Jakaya Kikwete valittiin toiselle kaudelle. Vuonna 2015 presidenttinä aloitti John Pombe Magufuli, jonka kuoltua vuonna 2021 presidentiksi tuli hänen varapresidenttinään toiminut Samia Suluhu.
Presidentti on sekä valtionpäämies, armeijan ylipäällikkö että hallituksen johtaja. Tansanialla on kuitenkin myös pääministeri, jonka presidentti nimittää. Pääministerinä on toiminut vuodesta 2008 Mizengo Pinda. Edellinen pääministeri Edward Lowassa joutui eroamaan korruptioskandaalin takia, ja muutenkin Kikweten valtakaudella korruptioon on suhtauduttu aikaisempaa vakavammin.
Tansanian liittoparlamentissa on 232 vaalipiirien edustajaa ja lisäksi 75 jäsenen naiskiintiö. Vuonna 2010 valitun parlamentin jäsenistä peräti 259 eli yli 80 prosenttia kuuluu suurimpaan puolueeseen, Chama Cha Mapinduziin.
Sansibarilla on 76-jäseninen lainsäädäntöelin sekä oma presidentti, joilla on valtaa Sansibarin sisäisissä asioissa. Vuonna 2010 Sansibarin presidentiksi valittiin Ali Mohammed Shein, joka edustaa CCM-puoluetta. Hänet valittiin uudelleen Sansibarin presidentiksi maaliskuussa 2016 vaaleissa, joita oppositio boikotoi.
Tansanian liittoparlamentin vaaleissa vuonna 2015 valittiin 253 edustajaa hallitsevasta CCM-puolueesta ja merkittävin oppositiopuolue Chadema sai 70 edustajaa ja CUF-puolue sai 42 edustajaa.
Vapauksien kehitys
Freedom Housen vuoden 2022 raportin mukaan Tansaniassa on järjestetty säännöllisesti monipuoluevaaleja sen jälkeen, kun se siirtyi pois yksipuoluevaltiosta 1990-luvun alussa, mutta oppositio on edelleen suhteellisen heikko. Hallitseva Chama cha Mapinduzi (CCM) on säilyttänyt vallan yli 60 vuotta. Sen jälkeen kun edesmennyt presidentti John Magufuli valittiin vuonna 2015, hallitus on hyökännyt yhä ankarasti poliittisessa oppositiossa, lehdistössä ja kansalaisyhteiskunnassa olevia arvostelijoita kohtaan. Magufulin varapresidentti Samia Suluhu Hassanista tuli maan ensimmäinen naispuolinen toimitusjohtaja Magufulin kuoltua vuonna 2021.
Hallinnollinen jako
pienoiskuva|Tansanian 31 aluetta Tansania on jaettu 31 alueeseen, joista 26 sijaitsee mantereella, kolme Sansibarilla ja kaksi Pemballa. Suurimmat kaupungit ovat Dar es Salaam, Mwanza, Sansibar, Arusha ja Mbeya.
Taloushistoria
Tansaniassa omaksuttiin sosialistinen talouspolitiikka Nyereren johdolla vuonna 1967. Valtion osuus taloudesta oli suurempi kuin missään muussa Saharan eteläpuolisessa Afrikassa. Maatalous oli kollektiivista ujamaa-kylien hallinnoimaa ja maataloustuotteiden kauppa oli kollektiivien ja valtion kontrollissa. Vähittäiskauppaa lukuun ottamatta kaikki muutkin talouden sektorit olivat valtion omistuksessa. Yrittäjiä pidettiin kapitalistisina riistäjinä (mabepari) ja halua harjoittaa liiketoimintaa pidettiin osoituksena huijariudesta (ulanguzi). Tämä politiikka johti maan kurjistumiseen, eikä kehitettyjä koulutus- ja hyvinvointipalveluita enää kyetty ylläpitämään. Välttämättömyystarvikkeita alettiin säännöstellä, ja maa tuli riippuvaiseksi ulkomaisesta avusta. Maan talouspolitiikkaa alettiin liberalisoida 1986.
Tansania on edelleen yksi maailman köyhimmistä maista. Vuonna 2012 arvioitiin, että 28 prosenttia väestöstä eli köyhyysrajan alapuolella.
YK:n kehitysohjelma UNDP on mitannut eri valtioiden kehitystä odotettavissa olevan elinajan, lukutaidon, koulutuksen ja elintason perusteella. Mitta-asteikkoa kutsutaan inhimillisen kehityksen indeksiksi (, HDI). Tansania sijoittuu tässä vertailussa lähelle häntäpäätä: vuonna 2018 se oli 154. sijalla kaikista 189:stä mukana olleesta maasta. Vuodesta 1990 vuoteen 2007 Tansanian HDI nousi vuosittain keskimäärin 1,15 prosenttia arvosta 0,436 nykyiseen lukemaan 0,538. Nousu ei ole ollut tasaista, vaan joinain vuosina on ollut laskuakin.
Vuosina 1990-2000 Tansanian taloutta vapautettiin jonkin verran ja vuoden 2008 jälkeen hieman lisää, mutta se on yhä "enimmäkseen epävapaa", sijalla 109/178 (2015, Heritage) tai 82/157 (2013, Fraser).
Talous on kasvanut, ja velkojen mitätöinti on johtanut siihen, että resursseja on riittänyt esimerkiksi energian tuottamiseen ja ruokahuoltoon. Väestö kasvaa kuitenkin niin nopeasti, että äärimmäisessä köyhyydessä elävien määrää ei ole helppoa vähentää. Talous on vahvasti riippuvainen maataloudesta, joka muodostaa noin 40 prosenttia bruttokansantuotteesta, 85 prosenttia viennistä ja työllistää 80 prosenttia väestöstä. Talous on kuitenkin voimakkaassa 6–7 prosentin nousussa.
Luonnonvarat
Tansanian merkittävimmät luonnonvarat ovat tina, fosfaatti, rautamalmi, kivihiili, jalokivet, kulta, maakaasu, nikkeli ja vesivoima. Merkittävimmät vientituotteet ovat kulta, kahvi, puuvilla ja cashewpähkinät. Tansanian vientituotteista 85 prosenttia on maailmanmarkkinahintojen heilahteluille alttiita maataloustuotteita.
Merenpohjasta Tansanian edustalta löytyi öljyä jo 1960-luvulla, mutta vasta 2000-luvulla alettiin neuvotella sen hyödyntämisestä. Esiintymiä on Sansibarin ja Mafian saaren edustalla sekä Rufijijoen suistossa. Vaikka öljyä ja maakaasua on vahvistettu olevan paljon, varojen hyödyntäminen on vielä vuosien päässä.
Maatalous ja teollisuus
thumb|Sisalviljelmä Tansaniassa Maatalous on Tansaniassa tärkeä elinkeino. Pääosa tiloista on pieniä, yhdestä kolmeen hehtaaria. Viljelymaasta 70 prosenttia kynnetään käsikuokilla, 20 prosenttia härkien vetämällä auralla ja noin 10 prosenttia traktorilla. Kastelussa luotetaan pääosin sateeseen, mutta kastelujärjestelmiä on suunniteltu. Viljelyssä on noin viisi miljoonaa hehtaaria, joista 86 prosentilla kasvatetaan ruokakasveja.
Tansanian maatalous tuottaa myyntiin kahvia, sisalia, teetä, puuvillaa, pyretriiniä, cashewpähkinöitä, tupakkaa ja mausteneilikkaa. Maissia, vehnää, kassavaa, banaaneita ja muita hedelmiä hyödynnetään myös kotitarveviljelyssä. Sansibarilla tuotetaan mausteneilikkaa, joka on sen suurin vientituote.
Teollisuussektori on yksi Afrikan pienimmistä, ja se vastaa vain 22 prosentista bruttokansantuotteesta. Tyypilliset teollisuusyritykset ovat pieniä tai keskisuuria ja keskittyvät usein maataloustuotteiden jatkojalostukseen. Tuotantoteollisuus tähtää lähinnä kotimarkkinoille.
Turismi
Matkailu on Tansanian kansantalouden toiseksi suurin ala, ja ulkomaanvaluutan määrällä mitaten jo tärkein. Vuonna 2008 se toi maahan lähes kolme kertaa enemmän valuuttaa kuin maatalous. Matkailutulot ovat kasvaneet 2000-luvun kuluessa. Vuonna 2008 maassa kävi noin 750 000 matkailijaa, jotka tuottivat noin miljardi Yhdysvaltojen dollaria. Aiemmin matkailijat tulivat usein muualle Itä-Afrikkaan ja pistäytyivät samalla Tansaniassa, mutta 2000-luvulla maasta on tullut itsessään matkakohde. Vuosikymmenen loppuvuosina maailmanlaajuinen taloudellinen taantuma söi kuitenkin matkailutulojen kasvua.
Kävijämäärät ovat kasvaneet, kun palvelutarjontaa on monipuolistettu ja matkailijoiden suosimia tieosuuksia asfaltoitu. Manner-Tansaniassa matkailijoita houkuttavat Unescon maailmanperintökohteet ja muut luonnonnähtävyydet sekä monipuolinen kulttuuri. Ngorongoron sekä Serengetin kansallispuistot ovat villieläinten takia suosittu matkailukohde. Pelkästään Serengetissä kotimaisia ja ulkomaalaisia kävijöitä oli vuonna 2007 yhteensä jo miljoona.
Sansibarin saarelle virtaa runsaasti turisteja, ja sinne on 2000-luvulla rakennettu paljon uusia hotelleja ja lomakohteita. Hiekkarantojen lisäksi saarille myydään sukellus-, kalastus- ja purjehduslomia.
Kehitysyhteistyö
Maailmanpankki ja kahdenvälisen kehitysavun kumppanit ovat rahoittaneet Tansanian talousjärjestelmän uudistuksia. Pankkijärjestelmän uusiminen on lisännyt investointeja. Talouskasvu on jatkunut jopa laman aikana – vuonna 2009 bruttokansantuote kasvoi 4,9 prosenttia, kahtena edellisvuonna yli 7 prosenttia.
Tansania on yksi Suomen kehitysyhteistyön kahdeksasta pääkumppanimaasta, ja se on Suomen pitkäaikaisin kehitysyhteistyön kumppanimaa. Tärkeimmät tukikohteet ovat metsäala, ympäristön kestävä kehitys, opetussektori ja hyvä hallinto. Suomi tukee Tansanian köyhyyden vähentämistä budjettituella, hanketuella ja ohjelmatuella. Tansaniaan suuntautuu myös kansalaisjärjestöille myönnettyä tukea. Suomen budjetoitu kehitysapu Tansanialle vuosina 2016–2019 oli 52 miljoonaa euroa.
Vuonna 1980 Tansanian hallitus ja suomalainen Valmet allekirjoittivat sopimuksen traktoritehtaan perustamisesta Kibahaan lähelle Tansanian pääkaupunkia Dar es Salaamia. Perustetun yhteisyrityksen osakekannasta Tansanian valtio omisti 80 prosenttia sekä Valmet ja Finnfund kumpikin 10 prosenttia. Tehtaassa ehdittiin valmistaa 1990-luvun alkuun mennessä noin 2 400 traktoria ja niiden osuus kaikista maassa käytössä olleista traktoreista oli tehtaan toiminnan loppuaikoina 70 prosenttia. Samassa tehtaassa koottiin ruotsalaisella lisenssillä myös Scania-kuorma-autoja.
Tansania on voimakkaasti riippuvainen kehitysyhteistyöstä. Vuonna 2010 sen budjetista 28 prosenttia rahoitettiin ulkomaisella avulla.
Napolilainen sekstisointu
thumb|right|150px|Napolilainen sekstisointu C-duurissa (f-as-des)
Tansania
Kehitysyhteistyö
Marraskuussa 2018 Tanska ilmoitti leikkaavansa kehitysapuaan Tansanialle maan heikentyneen ihmisoikeustilanteen vuoksi, ja samasta syystä Maailmanpankki perui Tansanialle suunnitellun 300 miljoonan dollarin lainan. Myös Euroopan unioni kertoi tarkastelevansa uudelleen suhdettaan Tansaniaan, ja EU:n edustaja kutsuttiin kotiin Tansaniasta. Dar es Salaamin kuvernööri oli lokakuussa 2018 kehottanut kansalaisia ilmiantamaan viranomaisille homoseksuaaleja, jotta näitä voidaan pidättää jatkossa. Homoseksuaalisuus on Tansaniassa rikos, ja miesten välisestä sukupuolisuhteesta voidaan tuomita elinkautiseen vankeuteen. Lisäksi maan yleinen mielipide suhtautuu homoseksuaalisuuteen tuomitsevasti, mikä pakottaa sukupuolivähemmistöihin kuuluvat elämään piilossa. Asenteet seksuaalivähemmistöjä kohtaan olivat selvästi jyrkentyneet John Magufulin tultua maan presidentiksi vuonna 2015. Myös raskaana olevia tyttöjä on estetty käymästä kouluja. Suomen ulkoministeriön itäisen Afrikan osaston päällikkö Theresa Zitting kertoi marraskuussa 2018, ettei Suomi aikonut vielä leikata kehitysapuaan Tansanialle, mutta vakuutti Suomen seuraavan tarkoin Tansanian ihmisoikeustilanteen kehittymistä.
Napolilainen sekstisointu
Napolilainen sekstisointu on tavallisimmin mollisävellajissa, harvemmin duurissa esiintyvä muunnesointu, asteikon alennetun toisen asteen kolmisointu ensimmäisenä käännöksenä eli seksti­sointuna. Esimerkiksi C-duurissa ja c-mollissa napolilaisen seksti­soinnun muodostavat sävelet F, As ja Des, A-duurissa ja a-mollissa vastaavasti D, F ja B. Sointu esiintyy tavallisimmin kadensseissa subdominanttisoinnun tilalla.
Raúl Alcalá
Raúl Alcalá Gallegos (s. 3. maaliskuuta 1964 Monterrey) on meksikolainen maantiepyöräilijä, joka kilpaili ammattilaisena vuosina 1985–1994. Hän edusti meksikolaista Denti-Valtron-joukkuetta 1985, yhdysvaltalaista 7 Eleven -tallia 1986–1988, alankomaalaista PDM Concordea 1989–1992, alankomaalaista Word Perfectia 1993, yhdysvaltalaista Motorolaa 1994 ja muutaman vuoden tauon jälkeen yhdysvaltalaista Team GT:tä 1998.
Alcalá voitti Ranskan ympäriajossa 1987 nuorten kilpailun yli puolen tunnin erolla Erik Breukinkiin. Samana vuonna hän sijoittui Rolf Gölzin jälkeen toiseksi Züri-Metzgete-klassikossa. Hän voitti Francorchampsiin päättyneen kolmannen etapin Ranskan ympäriajossa 1989 ja Epinaliin päättyneen aika-ajoetapin 1990.
Alcalá sijoittui 1992 Tirreno–Adriatico-etappikilpailussa toiseksi 13 sekuntia Rolf Sörensenille hävinneenä. Hän oli samana vuonna toinen Tony Romingerin voittamassa Baskimaan ympäriajossa sekä voitti Clásica de San Sebastián -kilpailun yli minuutin erolla Claudio Chiappucciin. Hän voitti Yhdysvalloissa ajetun Tour DuPont -etappikilpailun 1993 ennen Lance Armstrongia. Kilpailun edeltäjän, Tour de Trumpin, hän oli voittanut 1990.
Alcalá voitti aika-ajon Meksikon-mestaruuden 46-vuotiaana 2010 yli minuutin erolla toiseksi sijoittuneeseen Ignacio Sarabiaan.
Saavutuksia
Lähde: Cycling Archives, Cyclingbase
Napolilainen sekstisointu
Nimen alkuperä
Napolilaisen sekstisoinnun nimi viittaa Napolin koulukuntaan, johon kuuluivat muun muassa säveltäjät Alessandro Scarlatti, Pergolesi, Paisiello, Cimarosa ja muut huomattavat 1700-luvun italialaiset ooppera­säveltäjät. Ennen heitä, jo 1600-luvulla sointua olivat kuitenkin jonkin verran käyttäneet Carissimi, Corelli ja Purcell. Myöhemmin napolilaista sekstisointua käyttivät runsaasti myös wieniläisklassiset säveltäjät, etenkin Beethoven, jonka sävellyksissä sointu esiintyy myös perus­asemassaan ja toisena käännöksenä, esimerkiksi 11. jousikvarteton johdannossa, Hammerklavier-sonaatissa ja Kuutamosonaatissa..
Artur Moraes
thumb|250px|Moraes vuonna 2012 Artur Moraes, taiteilijanimeltään vain Artur, (s. 1981) on brasilialainen jalkapallomaalivahti, joka edustaa portugalilaista SL Benficaa. Hän pelaa numerolla 1.
Napolilainen sekstisointu
Merkitys soinnutuksessa
thumb|right|210px|Tavallisin kadenssi: asteikon IV, V ja I asteen soinnut thumb|Sointukulku, jossa esiintyy napolilainen sekstisointu.
Artur Moraes
Saavutukset
Paulista Futebol Clube
Napolilainen sekstisointu
Merkitys soinnutuksessa
Tonaalisessa soinnutuksessa napolilainen sekstisointu edeltää tavallisesti dominanttisointua korvaten neljännen tai toisen asteen soinnun. Esimerkiksi se usein edeltää autenttista kadenssia, jossa se korvaa subdominantti­soinnun. Tällaisissa tapauksissa napolilaista sekstisointua voidaan pitää eräänlaisena subdominantin kromaattisena muunnoksena. Esimerkiksi C-duurissa IV asteen soinnun muodostavat sävelet F, A ja C. Jos A alennetaan As:iksi ja C korvataan puoliaskelta ylempänä olevalla Des:illa, saadaan napolilainen sekstisointu F-As-Des. C-mollissa subdominantti­sointu F-As-C ja napolilainen seksti­sointu muistuttavat toisiaan vielä enemmän, koska eroa on vain yhdessä sävelessä. Sitä paitsi se poikkeaa myös mollin II asteen soinnusta (F-As-D) vain yhden sävelen osalta ja siinäkin vain puoli­askelen verran.
Artur Moraes
Saavutukset
Cruzeiro
Napolilainen sekstisointu
Merkitys soinnutuksessa
Tavallisimmin napolilaista sekstisointua käytetäänkin mollisävellajeissa. Duurisointuna se kuitenkin poikkeaa luonteeltaan sekä molliasteikon subdominantti- eli IV asteen soinnusta, joka on mollisointu, että myös II asteen vähennetystä kolmisoinnusta. Napolilaisen sekstisoinnun muunnoksena esiintyy myös napolilainen duuriseptimisointu, jossa siihen on lisätty septimisävel.
Tansania
Liikenne
thumb|TaZaRa-juna Mbeyan asemalla. Tansaniassa on 125 lentokenttää, mutta vain kahdella niistä on päällystetty, yli kolme kilometriä pitkä kiitotie. Ne ovat Julius Nyereren kansainvälinen lentoasema Dar es Salaamissa ja Kilimanjaron kansainvälinen lentoasema Arushan ja Moshin välillä. Myös Sansibarin, Mwanzan ja Mtwaran lentoasemille tehdään kansainvälisiä lentoja.
Artur Moraes
Saavutukset
Sporting Braga
Napolilainen sekstisointu
Merkitys soinnutuksessa
Napolilaiselle sekstisoinnulle ominaisena on pidetty sen omalaatuista "valittavaa" luonnetta.
Tansania
Liikenne
Rautateitä on yhteensä 3 689 kilometriä. Kansainvälistä matkustajaliikennettä on kaksi kertaa viikossa Tazara-radalla Tansaniasta Sambiaan. Junamatka Dar es Salaamista Kapiri Mposhiin (josta voi jatkaa bussilla Lusakaan) kestää 40 tuntia.
Suurilla järvillä (Tanganjika-, Victoria- ja Njassajärvillä) on kaupallista liikennettä naapurimaihin. Joet eivät sovellu laivaliikenteelle. Merialueilla on suuri merirosvojen vaara. Suurin satamakaupunki on Dar es Salaam. Tansaniasta Mosambikiin pääsee lautoilla Malawin kautta.
Matkustajat pääsevät bussilla varsin vaivattomasti naapurimaihin Keniaan, Malawiin, Ugandaan ja Sambiaan. Esimerkiksi matka Dar es Salaamista Nairobiin kulkee Arushan kautta ja kestää 14 tuntia.
Väestö
thumb|300px|Tansanian väkiluku kasvoi kymmenestä miljoonasta 37,5:een miljoonaan 1961–2003. Tansanian väestö jakaantuu yli 120 etniseen ryhmään, joista sukumat, hayat, nyakyusat, nyamwezit ja chaggat ylittävät miljoonan henkilön rajan. Suurin osa heimoista kuuluu bantukansoihin. Swahili onkin valtion puhutuin kieli. Englanti on kuitenkin hallinnon, talouden ja korkeakouluopiskelun kieli. Sansibarilla puhutaan laajasti myös arabiaa. Lukutaitoisia on 68 prosenttia väestöstä.
Mantereella noin 30 prosenttia on kristittyjä, 35 prosenttia muslimeja ja 35 prosenttia kuuluu luonnonuskontoihin. Sansibarin saarella sen sijaan 99 prosenttia väestöstä on islaminuskoisia.
Tansanian vuosittainen väestönkasvu on 2,8 prosenttia. Väestönkasvu luo valtavia paineita maan ruokahuollolle ja koulutus- ja terveydenhuoltojärjestelmälle. Puu on yleisin energianlähde, ja kasvava väestö tarvitsee sitä yhä enemmän.
Napolilainen sekstisointu
Soinnun käännökset
Alennetun toisen asteen sointu esiintyy toisinaan myös perusasemassaan, esimerkiksi Chopinin c-molli-preludissa (Op. 28, nro 20). Paljon harvemmin se esiintyy toisena käännöksenä, esimerkiksi Händelin Messias-oratorion aariassa Iloitkaa suuresti.
Tansania
Terveys
HIV-virus on Tansaniassa yleinen. Vuonna 2012 aikuisväestöstä 5,1 prosenttia oli HIV-positiivisia, ja AIDSiin kuoli 80 000 ihmistä. Vuonna 2012 maassa oli 1,2 miljoonaa AIDS-orpoa. Antiretroviraalilääkityksen jakelua on koetettu lisätä kansainvälisen avun turvin. Vuonna 2011 lääkitystä sai 40 % sitä tarvitsevista potilaista, mutta vain 14 % lääkitystä tarvitsevista lapsista. On myös yleistä, että hoito jätetään kesken.
Koulutus
thumb|Tansanialaisia opiskelijoita hoitamassa koulun peltoa Nuorena valtiona Tansania panosti koulutukseen, ja peruskoulutus oli ilmaista 1970-luvulla. Talousvaikeuksien takia koulumaksut olivat käytössä vuosina 1984–2002. Kansainvälisen tuen avulla koulumaksut poistettiin ja koulutusta alettiin kehittää voimakkaasti.
Kun vuonna 1990 vain noin puolet seitsemänvuotiaista aloitti koulunkäynnin, vuonna 2008 osuus oli jo 98 prosenttia.
Julkiset koulutusmenot olivat 6,2 prosenttia bruttokansantuotteesta vuonna 2010.
Koululaitos on periaatteessa kaksikielinen. Alaluokilla opetuskieli on swahili, yläluokilla pääasiallinen opetuskieli on englanti. Vaikka koulun aloittajien määrä on saatu nousemaan YK:n vuosituhattavoitteiden edellyttämälle tasolle, oppimistulokset ovat heikkoja, monet reputtavat kokeissa ja merkittävä osuus yläasteelle siirtyvistä on lukutaidottomia.
Kulttuuri
thumb|Kanga-kankaita myynnissä torilla lähellä [[Arushaa.]] Tansanialainen maisema ja suuret villieläimet ovat saaneet kansallisen symbolin aseman, ja niiden kuvia on niin kolikoissa kuin tuotemerkeissäkin. Myös vapauden soihtu, 'uhuru, ja sotilaan kuva, joka edustaa isänmaalle uhrauksien tehneiden muistoa, ovat kansallisia symboleita.
Arkiaterian pohjana oleva hiilihydraattipitoinen aines vaihtelee eri osissa maata: luoteessa syödään ruokabanaania, keski-ja lounaisosassa maissista tai durrasta tehtyä ugali-puuroa ja rannikolla riisiä. Sen kanssa syödään kalaa tai lihaa ja monenlaisia vihanneksia. Tansanian kuušilaiset kansat eivät kuitenkaan syö lainkaan kalaa. Intialaista ruokaa, kuten chapati-leipää, masala-kastiketta ja samosa-piiraita saa kaupunkialueilta yleisesti.
Tansanian musiikkielämä on saanut vaikutteita kaukaa, sekä Afrikan manterelta että kauppareittejä pitkin muista maanosista. Rannikko on saanut vaikutteita arabeilta ja jopa Indonesiasta asti. Kulttuurivaihto on ollut kaksisuuntaista: Bahrainissa on tansseja, jotka ovat saaneet vaikutteita Tansaniasta.
Kanga on perinteinen värikäs kangas, jota käytetään sekä vaatteena että vauvojen kantoliinana.
Tunnettuja tansanialaisia kirjailijoita ovat Tololwa M. Mollel ja Martha Mvungi. Laulaja Freddie Mercury syntyi Tansanialle nykyisin kuuluvalla Sansibarin saarella, mutta hän muutti pois ennen kuin saari siirtyi Tansanian haltuun.
Urheilu
Tansanian jalkapallomaajoukkueen suurin saavutus on Afrikan-mestaruuskilpailuiden ensimmäinen kierros vuonna 1980. Olympialaisiin Tansania on osallistunut vuodesta 1964 alkaen, mutta ainoat mitalinsa se on saanut Moskovan kisoista 1980, kun Filbert Bayi ja Suleiman Nyambui saivat hopeaa yleisurheilussa.
Artur Moraes
Saavutukset
Benfica
Tansania
Media
Tansaniassa televisio heikentää perinteistä radion asemaa, ja maa on siirtynyt digitaalitelevisioverkkoon. IPP Media ja valtio-omisteinen Tansanian Broadcasting Corporation ovat merkittäviä toimijoita media-alalla. Tansanian vanhin sanomalehti on Daily News.
Yhdysvaltalaisen Freedom Housen mukaan Tansaniassa toimittajiin kohdistuvat uhkaukset ja hyökkäykset estävät kriittistä raportointia. Toimittajat ilman rajoja -järjestön julkaiseman vuosiraportin (2020) mukaan lehdistövapaus on Tansaniassa heikko. Maa on sijalla 124 järjestön pisteyttämästä 180 maasta ja on maailmanlaajuisesti lehdistönvapauden viisiportaisella asteikolla toiseksi heikoimmalle tasolle, vaikean lehdistönvapauden luokkaan. Missään muussa maassa lehdistövapaus ei ole romahtanut yhtä paljon kuin vuonna 2015 presidentiksi valitun John Magufulin (1959–2021) kaudella autoritääriseksi muuttuneessa Tansaniassa. Magufoulille annettiin puskutraktoria kuvaava lempinimi (Bulldozer), koska hän ei kestänyt itseensä tai politiikkaansa kohdistettua kritiikkiä. Neljässä vuodessa suljettiin viisitoista kritiikkiä esittänyttä joukkotiedotusvälinettä. Esimerkiksi maan johtava sanomalehti, yksityisesti kustannettu The Citizen suljettiin viikon ajaksi (2019) ja sen sisarlehden verkkojulkaisu puoleksi vuodeksi (2020). Kaupallisista tiedotusvälineistä uhattiin vetää pois kaikki julkiset ilmoitukset, mikäli presidentin puoluetta tai presidenttiä arvosteltaisiin. Kriittiseen mediaan kohdistettuja rikoksia ei tutkittu juuri lainkaan.
Charles de Souancé
Souancé keräsi laajan lintukokoelman setänsä François Victor Masséna kanssa. Hän nimesi muun muassa pikkuviherkaijan (Cyanoramphus malherbi) 1857.
World of Tanks Generals
World of Tanks Generals (lyhyemmin WoT Generals) on Wargaming.netin vuonna 2015 julkaisema digitaalinen keräilykorttipeli.
Kehitys
World of Tanks Generals pääsi suljettuun beetavaiheeseen helmikuussa 2015. Peli julkaistiin verkkoselaimille ja iOS:lle 25. marraskuuta 2015.
Pelaaminen
World of Tanks Generalsissa pelataan tankkikorteilla, joita on yli 200 erilaista. Korteista kootaan 40 kortin pakka, jolla yritetään päihittää vastustaja pääsemällä vastustajan päämajaan. Pelaajat pelaavat vuorotellen 3 × 5 ruudun kokoisella ruudukolla. Pelissä on panssarivaunuja kolmelta eri maalta: Neuvostoliitto, Yhdysvallat ja Saksa. Panssarivaunut jaetaan viiteen vaunuluokkaan: kevyet, keskiraskaat ja raskaat vaunut, telatykit sekä PST-vaunut. Eri korttien ominaisuudet eroavat toisistaan vaunuluokasta ja vaunusta riippuen. Normaalien tankkikorttien lisäksi pelissä on käskykortteja, joilla on monimutkaisempi vaikutus.
Vastaanotto
World of Tanks Generals sai melko hyvän vastaanoton. Se sai arvosteluja keräävältä Game Rankingsilta noin 77 prosenttia pisteistä. Pelaajalehden arvostelija Miika Huttunen kehui World of Tanks Generalsia näennäisestä yksinkertaisuudestaan huolimatta taktiseksi ja syvälliseksi.
Geotekninen monitorointi
Geotekninen monitorointi tarkoittaa maan käyttäytymisen tai geoteknisten rakenteiden toiminnan seuraamista rakentamista ennen, sen aikana ja/tai sen jälkeen. Monitorointi käsittää mittaamisen lisäksi mittausten suunnittelun ja tulosten analysoinnin. Monitoroinnilla pyritään osoittamaan kiinnostuksen kohteena olevan rakennuskohteen hyväksyttävä käyttäytyminen, jolloin rakenteen kestävyys ja turvallisuus voidaan varmistaa. Tavallisempi tapa on ollut lisätä rakenteen kestävyyttä siten, että mahdolliset oletuksista poikkeavat kuormitukset eivät aiheuta vaurioita. Suomessa geoteknistä monitorointia edistää Suomen geoteknillisen yhdistyksen SGY:n vuonna 2011 perustettu Monitorointitoimikunta.
Tavoitteet ja hyödyt
Rakenteen vaurioita voivat aiheuttaa moninaiset syyt, kuten esimerkiksi ylikuormitus, suunnittelu- ja rakennusvirheet, suunnitelmista poikkeavat olosuhteet, rakenteiden ja rakenneosien heikentyminen tai tahalliset toimet. Monitorointi voi vähentää riskejä, jotka aiheutuvat rakenteen tai maaperän odottamattomasta ja haitallisesta käyttäytymisestä. Tavallisimmat riskit ovat loukkaantumiset, ihmishenkien menetys ja rahalliset vahingot. Monitoroinnilla voidaan varmistaa, että rakenteen toiminta on suunnitelmien mukaista ja rakenne toimii myös rakentamisen jälkeen oletetulla ja vaaditulla tavalla.
Automatisointi
Perinteisesti monitorointi on suoritettu manuaalisesti, mutta suurin osa mitattavista muuttujista on mahdollista mitata myös automaattisella mittauslaitteistolla. Automatisoinnista on suurin hyöty mittauskohteissa, jotka vaativat tiheätä ja säännöllistä mittausta tai laitteisto on asennettu vaikeapääsyiseen kohtaan. Automatisoitu mittauslaitteiston etuja ovat ihmisestä riippuvien mittausvirheiden poistuminen, mahdollisuus suureen mittaustiheyteen, hälytykset sallittujen rajojen ylittyessä ja mahdollisuus seurata mittaustuloksia etänä.
Inklinometri
Inklinometri on maaperän siirtymien monitorointiin yleisesti käytetty mittauslaite, joka mittaa asentoa suhteessa maan vetovoimaan. Inklinometrin tyypillisiä mittauskohteita ovat sortuman liukuvyöhykkeen määrittäminen, vaakasiirtymän nopeuden ja suuruuden määrittäminen maaperässä ja maarakenteissa, kuten patopenkereissä, pehmeälle maaperälle tehdyissä penkereissä ja kaivannoissa sekä siirtymien mittaaminen tukiseinissä, paaluissa ja tukimuureissa.
Vaaitus
Vaaituksessa verrataan mitattavan kohteen pystysuuntaista asemaa kiintopisteeseen. Vaaituksessa käytetään optista laitteistoa, joka asetetaan vaakasuoraan. Mittaamisessa käytetään apuna mittalattaa, jolla korkeusero mittauskohteiden ja vaaituskojeen välillä voidaan määrittää. Siirtymä lasketaan kiintopisteen ja mittauspisteen korkeuseron muutoksesta. Saavutettava tarkkuus riippuu ainakin vaaituskojeesta, mittausetäisyydestä ja ympäristöolosuhteista.
Takymetri
Takymetrillä mitatessa siirtymät saadaan määritettyä kolmen koordinaatin suunnassa. Mittauslaitteen ja mitattavan pisteen välillä täytyy olla näköyhteys. Takymetrimittaus voidaan tehdä käsin tai robottitakymetrillä, joka mahdollistaa mittausten tekemisen automaattisesti ja reaaliaikaisesti.
Painumalevy
Painumalevyllä seurataan maan pinnan tai maakerroksen painumaa. Painumalevy koostuu levystä, johon on kiinnitetty tanko. Levy asetetaan joko maan pinnalle tai upotetaan maahan, siten että tanko jää näkyviin maan pinnan yläpuolelle. Tanko voidaan asentaa suojaputkeen, jolloin mahdollinen täytekerroksen painuma ei vääristä mittausta. Painu- 34 ma mitataan vertaamalla tangon korkeutta kiinteään vertailupisteeseen.
Painumaletku
Painumaletkulla voidaan mitata painumaa tai selvittää jatkuva painumakuvaaja poikkileikkauksesta. Painumaletku asetetaan tutkittavan pohjamaan varaan ja rakenne, kuten penger rakennetaan päälle. Nesteellä täytetyn letkun paine mitataan paineanturilla ja verrataan painetta tunnettuun kiintopisteeseen. Paine letkussa kasvaa lineaarisesti syvyyden kasvaessa, josta voidaan laskea syvyyssuuntainen siirtymä. Paineanturi voi olla liikuteltava tai kiinteästi letkuun asennettu, jolloin useita antureita voidaan asentaa samaan letkuun.
Ekstensometri
Ekstensometrillä mitataan kahden pisteen välistä etäisyyden muutosta. Ekstensometreissä on eri toimintaperiaatteella toimivia mittauslaitteita, mutta kaikki mittaavat yksittäisten pisteiden liikettä tiettyyn vertailupisteeseen nähden. Ekstensometrillä voidaan mitata etäisyyden kasvua tai pienenemistä riippuen käytettävästä laitteistosta ja niitä valmistetaan useata käyttötarkoitusta varten. Tavallisimpia sovellutuksia ovat betoni- ja kalliorakenteiden pintahalkeamat sekä maan painumien ja kallion halkeamien mittaaminen kairareiän suunnassa.
Pohjavedenkorkeuden havaintoputki
Havaintoputkia voidaan käyttää pohjavedenpinnan korkeuden mittaamiseen hyvin vettä läpäisevässä maassa, jossa huokosvedenpaine kasvaa tasaisesti syvyyden mukaan. Havaintoputki asennetaan kairareikään, joka täytetään hiekalla ja pintavesien kulkeutuminen putkeen estetään esimerkiksi täyttämällä reiän yläosa betonilla. Havaintoputki on vettä läpäisevä koko pituudeltaan. Mikäli maalaji on kerroksellista, havaintoputken vedenpinta edustaa tavallisesti parhaiten vettä johtavaa kerrosta. Pohjavedenpinta havaintoputkessa mitataan vedenkorkeusmittarilla.
Pneumaattinen huokospainemittari
Pneumaattinen mittari perustuu kaasun paineen mittaukseen. Huokospainemittarissa kairareikään on asennettu kaksi letkua, jotka on tiivistetty anturin yläpuolelta. Mittari perustuu taipuisaan välikalvoon, jonka toisella puolella on huokosvedenpaine ja toisella kaasunpaine. Mitatessa pneumaattinen mittari liitetään pääteasemaan tai suoraan putkeen, josta kaasua johdetaan syöttöletkua pitkin kalvon taakse, kunnes kaasunpaine ylittää huokosvedenpaineen ja kaasu pääsee vuotamaan välikalvon ohi paluuletkuun. Kaasun syöttö lopetetaan ja kaasun paine laskee, kunnes huokosvedenpaine sulkee välikalvon. Kaasunpaine luetaan painemittarista ja se vastaa mittauspisteessä vallitsevaa huokosvedenpainetta.
Sähköiset huokospainemittarit
Värähdyslankaan perustuva huokospainemittari on sähköinen mittauslaite, joka soveltuu hyvin jatkuvaan mittaukseen ja tarjoaa nopean vasteajan. Huokospainemittarin toiminta perustuu siihen, että välikalvoon kohdistuva paine jännittää värähdyslangan, joka saadaan soimaan ominaistaajuudellaan. Taajuuslukema muutetaan näyttölaitteessa huokosvedenpaineeksi. Menetelmää voidaan käyttää muun muassa luiskien ja maapatojen stabiliteetin monitorointiin.
Voima-anturi
Voima-anturia (Load cell) käytetään voiman mittaamiseen ankkuritangoissa ja -vaijereissa, kalliopulteissa sekä paalujen koestuksessa. Tilapäisten kuormien lisäksi voidaan seurata ja mitata kuormia pitkäaikaisesti. Voima-anturi asennetaan mitattavaan kohteeseen siten, että kuormitus välittyy sen kautta. Voima-anturi on tavallisesti lieriön muotoinen, keskireiällinen laite, jonka sisässä on venymäantureita.
Termistori
Termistori on lämpötilaherkkä puolijohderesistori, joka lämpötilamittaus perustuu resistanssin muutokseen. Termistorista mitattu lukema saadaan luettua ohmeissa, joka muutetaan joko lukulaitteen tai muuntokertoimen avulla lämpötilaksi. Termistori voidaan valmistaa hyvin pieneksi, joten se soveltuu hyvin asennettavaksi erilaisiin mittauslaitteisiin.
Vastuslämpötila-anturi
Vastuslämpötila-anturi perustuu metallijohtimen vastuksen muutokseen suhteessa lämpötilan muutokseen. Mitattu vastuksen arvo muutetaan lämpötilaksi. Anturi on tarkka ja soveltuu hyvin pitkäkestoiseen käyttöön.
Värähdyslanka-lämpötilamittari
Värähdyslanka-anturiin perustuva lämpötilamittari, koostuu metallisesta ulkokuoresta. Lämpötilan muutos aiheuttaa kuoreen muodonmuutoksen, joka vaikuttaa värähdyslangan jännitykseen. Värähdyslangan taajuus muutetaan muuntokertoimien avulla lämpötilaksi.
Valokuituun perustuvat lämpötila-anturit
Lämpötilan mittaukseen soveltuvia valokuituantureita ovat Fibre Bragg Grating -valokuituanturi ja Brillouinsirontaan perustuva valokuituanturi.
Tärinän mittaus
Tärinää aiheutuu tavallisimmin rakentamistyön yhteydessä tehtävästä räjäyttämisestä, lyöntipaalutuksesta, maan tiivistämisestä, louhimisesta ja rikotuksesta sekä maansiirrosta. Tärinän mittaaminen voi olla tarpeen, jos lähistöllä on rakennuksia tai laitteita, joita tärinä voisi vahingoittaa. Tärinä voi myös häiritä lähistön ihmisiä. Tärinää mitataan tavallisesti laitteistolla, joka koostuu tarvittavasta määrästä geofoneja, joka on liitetty tallentimeen. Geofonit sijoitetaan tavallisesti tietyin etäisyysvälein tärinälähteestä sekä kohtiin, jotka ovat kriittisiä tärinän suhteen. Heilahdusnopeus on usein tärkein mitattava suure, mutta useimmilla laitteistoilla voidaan mitata myös kiihtyvyyttä ja taajuutta. Tarvittaessa tärinämittauksen yhteydessä voidaan mitata lisäksi paineaaltoa ja äänenpainetta.
Ankkurivoimien mittaukset
Ankkurivoimamittauksia käytetään kaivantojen tukiseinien ankkurivoimien mittaamiseen. Tukiseinien ankkurivoimien ennakoimaton kasvu lisää kaivantojen onnettomuusriskiä. Monitoroinnin avulla voidaan kuitenkin varmistaa, että tieto sallittujen ankkurivoimien ylittymisestä saadaan ajoissa ennen kuin vaaratilanteita ehtii syntymään. Voima ei saa myöskään laskea liikaa, sillä tällöin ankkuri ei enää tue seinää. Myös tällaiset tilanteet pystytään ennakoimaan monitorointia hyödyntämällä. Ankkurivoimia voidaan mitata Load cell –antureilla.
Venymäliuska-anturi
Venymäliuska-anturilla mitataan tutkittavan kohteen muodonmuutosta, joka voi olla venymää tai puristusta. Tyypillisiä mittauskohteita ovat teräksen ja betonin muodonmuutokset erilaisissa rakenteissa. Yleisimmin käytetyt venymäliuska-anturit muuntavat voimasta aiheutuvan muodonmuutoksen sähköiseksi signaaliksi. Mittauslaitteen lukemaan vaikuttaa muodonmuutoksen lisäksi lämpötila, laitteen kiinnitys mitattavaan kohteeseen. Venymäliuskalla mitattu venymä voidaan muuttaa jännitykseksi tai voimaksi.
Maatutka
Maatutka (Ground Penetrating Radar GPR) on ainetta rikkomaton geofysikaalinen maan pintakerroksien tutkimusmenetelmä. Maatutka lähettää korkeataajuuksista sähkömagneettista signaalia, joka heijastuu maaperässä olevista rajapinnoista, sähköisen ominaisuuksien muutospinnoilta, takaisin. Maatutkalla voidaan luoda mitattavasta rakenteesta jatkuva profiili mittauksen suunnassa. Maatutkalla voidaan mitata roudan syvyyttä, sillä maassa olevan veden jäätyminen muuttaa maan sähköisiä ominaisuuksia, jolloin jäätyneen ja sulan maan rajapinta on mahdollista havaita. Maan suhteellista kosteuspitoisuutta on myös mahdollista mitata maatutkalla.
HD 102117 b
HD 102117 b on eksoplaneetta, joka löydettiin 16. syyskuuta 2004. Se kiertää keltaista G-tyypin pääsarjan tähteä HD 102117 noin 137 valovuoden päässä Maasta, Kentaurin tähdistön suunnalla.
Planeetta kiertää emotähteään 0,1532 AU:n etäisyydellä, ja sen kiertoaika on noin 21 päivää. Planeetan massa vastaa noin 0,172 Jupiterin massaa. Planeetta on todennäköisesti kaasujättiläinen.
Jaakko Merenoja
Jaakko Jaakonpoika Merenoja (6. toukokuuta 1825 Kalajoki – 6. kesäkuuta 1912 Kalajoki) oli suomalainen Kalajoella asunut maanviljelijä, valtiopäivämies ja messinkivaluri.
Merenojan vanhemmat olivat renki Jaakko Joonaanpoika Merenoja (sukunimi alun perin Torvi) ja Anna Ollintytär Ventelä, o.s. Ojala. Merenoja oli oppipoikana kalajokisen Olli Helanderin messinkivalimossa ja meni naimisiin tämän tyttären Lusiinan kanssa. Merenoja viljeli Kalajoen suurimpiin kuuluvaa taloa ja otti ensimmäisenä pitäjässä käyttöön niitto- ja haravakoneen sekä rullaäkeen. Hän toimi myös laivanvarustajana ja omisti 1860-luvulla yhdessä toisen kalajokisen talonpojan Juho Pahikaisen kanssa Liukas-nimisen purjelaivan, jolla kuljetettiin viljaa, tervaa, potaskaa ym. Ruotsiin ja Venäjälle. Myöhemmin Merenoja oli vielä osakkaana 1885 uponneessa Kalaja-laivassa. Merenoja toimi lisäksi messinginvalajana ja valmisti kynttilänjalkoja, kattokruunuja ja aisakelloja.
Merenoja oli Salon eli Saloisten tuomiokunnan edustaja talonpoikaissäädyssä valtiopäivillä 1872. Hän teki valtiopäivillä aloitteita muun muassa rautatien rakentamiseksi Ouluun, oluen valmistuksen ja myynnin saattamiseksi kunnan luvasta riippuvaksi sekä mustalaisten ja laukkuryssien kiertelyn estämiseksi. Vuonna 1881 Merenoja esitti kauppalan perustamisesta Kalajoen suulle. Merenojan kirjoittamia maanviljelysaiheisia lehtiartikkeleita ilmestyi muun muassa oululaisessa Kaiku-lehdessä.
Max Wolf (voimistelija)
Max Wolf oli yhdysvaltalainen telinevoimistelija ja olympiamitalisti.
Wolf kilpaili St. Louisin olympialaisissa 1904, jossa hän sai joukkuekilpailun hopeaa seuransa New York Turnvereinin jäsenenä. Henkilökohtaisissa lajeissa hän osallistui kolmiotteluun (lajeina 100 jaardin juoksu, pituushyppy ja kuulantyöntö), kuusiotteluun ja yhdeksänotteluun. Kolmiottelussa hän sijoittui 63:nneksi, kuusiottelussa 34:nneksi ja yhdeksänottelussa 33:nneksi.
Pavel Dobrý
Pavel Dobrý (s. 1. helmikuuta 1976 Klatovy Tšekkoslovakia) on tšekkiläinen jalkapalloilija, joka edusti kaudella 2009–2010 Dynamo Dresdeniä.
Michael Simões Domingues
Michael Simões Domingues eli Mika (s. 8. maaliskuuta 1991) on portugalilainen jalkapalloilija. Hän edustaa portugalilaista SL Benficaa. Hänen pelipaikkansa on maalivahti ja pelinumero 39.
Jouni Tervo
Jouni Tervo on suomalainen vapaa toimittaja. Ennen siirtymistään vapaaksi toimittajaksi hän on työskennellyt muun muassa Suomen Kuvalehdessä ja Yleisradiossa. Hän kuului vuonna 1996 alkaneen tutkivan journalismin ohjelma MOT:n alkuperäisiin tekijöihin Olli Ainolan, Martti Backmanin ja Ari Korvolan kanssa. Tervo omistaa yhdessä Harri Nykäsen kanssa kustannusyhtiön Pulitzer Oy.
Varonen
Varonen tai Waronen on suomalainen sukunimi, joka on muun muassa seuraavilla henkilöillä:
Lili Marleen
thumb|Lili Marleen -patsas Langeoogin vesitornin edustalla Ala-Saksissa
Lili Marleen on saksalainen rakkauslaulu, joka Lale Andersenin esityksenä oli Saksan ensimmäinen miljoonalevy.
Alkuperäiset, saksankieliset sanat teki Hans Leip vuonna 1915. Alkuperäinen runo oli nimeltään "Das Mädchen unter der Laterne", jonka teemaa myös suomenkielinen sanoitus seuraa.
Laulun sävelsi Norbert Schultze ja Lale Andersen levytti teoksen vuonna 1939, mutta levystä tuli myyntihitti vasta pari vuotta myöhemmin. Lale Andersen joutui levyttämään saman kappaleen uudelleen sovitettuna Joseph Goebbelsin määräyksestä kesäkuussa 1942.
Laulun erikielisiä versioita on käytetty marssilauluna useissa maissa. Kappale tuli tunnetuksi koko Euroopassa sen jälkeen kun Soldatensender Belgrad alkoi soittaa kappaletta vuonna 1941. Kappale joutui kuitenkin soittokieltoon, koska Saksan propagandaministeri Goebbels ei pitänyt Lale Andersenista eikä etenkään tämän juutalaisystävistä, ja piti laulua sopimattoman hempeänä rakkauslauluna, joka ei sovi armeijan asemalla soitettavaksi. Runsaan asiakaspalautteen alla Goebbels kuitenkin taipui, ja kappaletta soitettiin joka ilta 21:55 illan viimeisenä kappaleena. Lale Andersenin ura silloisessa Saksassa oli kuitenkin tuhottu ensin esiintymiskiellolla ja sitten rajoitetulla esiintymisluvalla, jonka ehtoihin kuului, ettei Lale Andersin saanut esittää kappaletta Lili Marleen.
Marlene Dietrich levytti teoksen saksaksi ja englanniksi USA:n armeijalle propagandakäyttöön vuonna 1944.
Suomenkielinen versio
Georg Malmstén levytti laulun suomeksi nimellä Liisa pien’ vuonna 1942. Myöhempiä levytyksiä siitä ovat tehneet mm. Eino Grön vuonna 1961, Pauli Räsänen vuonna 1969, Solistiyhtye Suomi vuonna 1989 ja Korsuorkesteri vuonna 1996.
Elokuva
Rainer Werner Fassbinder ohjasi 1981 laulun tarinan ja taustan pohjalta elokuvan Lili Marleen.
Marvel Cinematic Universe
Marvel Cinematic Universe (MCU) on Marvel Comicsin sarjakuvissa esiintyviin hahmoihin perustuva multiamediasarja ja jaettu universumi, jonka keskiössä on Marvel Studiosin itsenäisesti tuottama sarja supersankarielokuvia. Täyspitkien elokuvien lisäksi Marvel Cinematic Universeen kuuluu televisiosarjoja, lyhytelokuvia ja sarjakuvia. Kaikki sarjan tuotannot sijoittuvat samaan kuvitteelliseen universumiin ja jakavat yhteisiä juonielementtejä, tapahtumapaikkoja ja hahmoja.
Historia
Ensimmäisenä Marvelin itsenäisistä tuotannoista valmistui vuonna 2008 Iron Man. Se aloitti elokuvien ensimmäisen vaiheen, jonka tapahtumat huipentuivat lopulta elokuvaan The Avengers (2012). toinen vaihe alkoi elokuvalla Iron Man 3 (2013) ja päättyi elokuvaan Ant-Man (2015). Kolmas vaihe alkoi elokuvalla Captain America: Civil War (2016) ja päättyi elokuvaan Spider-Man: Far From Home (2019). Elokuvasarjan kolme ensimmäistä vaihetta tunnetaan kollektiivisesti ”Ikuisuus-saagana”. Neljäs vaihe ja ”Multiversumi-saaga” alkoivat elokuvalla Black Widow (2021), neljännen vaiheen päätyttyä elokuvaan Black Panther: Wakanda Forever (2022). Viides vaihe alkoi elokuvalla Ant-Man and the Wasp: Quantumania (2023) ja tulee päättymään elokuvaan Blade (2025). Kuudes vaihe tulee alkamaan elokuvalla Fantastic Four (2025).
Ensimmäisen vaiheen jälkeen Marvel Television laajensi mediasarjaa televisioon, kun sarjaa S.H.I.E.L.D. Agentit alettiin esittää ABC-kanavalla vuonna 2013. ABC-kanavan sarjoja seurasivat suoratoistona esitettävät sarjat, joista ensimmäinen Netflixiin julkaistu oli Daredevil, joka julkaistiin vuonna 2015, ja ensimmäinen Huluun julkaistu oli Runaways, joka julkaistiin vuonna 2017. Televisiosarjat laajentuivat myös kaapelitelevisioon, kun Cloak & Dagger sai ensiesityksensä Freeform-kanavalla vuonna 2018. 10. joulukuuta 2019 Marvel Televisionista tehtiin Marvel Studiosin tytäryhtiö ja sen keskeneräiset tuotannot siirtyivät Marvel Studiosin vastuulle. Marvel Studios oli jo ennen tätä alkanut itsekin laajentaa mediasarjaa suoratoiston puolelle ja näistä sarjoista julkaistiin ensimmäisenä vuonna 2021 Disney+:aan WandaVision, joka on neljännen vaiheen ensimmäinen televisiosarja. Muista sarjoista poiketen Disney+-sarjat kuuluvat elokuvien muodostamiin vaiheisiin ja niistä koostuviin saagoihin. Lisäksi vaiheisiin kuuluivat myös Disney+:aan julkaistavat Marvel Studios Special Presentation -televisiospesiaalit, joista ensimmäisenä julkaistiin Werewolf by Night vuonna 2022. Oheismateriaaliin kuuluu myös sarjakuvia sekä suoraan kotimedioille julkaistuja lyhytelokuvia ja viraalimarkkinointikampanjana toimiva uutisohjelman WHIH Newsfront.
MCU on tällä hetkellä maailman eniten tuottanut elokuvasarja ja inspiroinut muita elokuvastudioita toteuttamaan samankaltaisia jaettuja universumeita.
Elokuvat
Marvel Studios on julkaissut elokuvansa ryhmissä, joita kutsutaan ”vaiheiksi”.
Ikuisuus-saaga
Kolmen ensimmäistä vaihetta tunnetaan kollektiivisesti ”Ikuisuus-saagana”. Ensimmäiseen vaiheen kuuluvat Iron Man (2008), The Incredible Hulk (2008), Iron Man 2 (2010), Thor (2011), Captain America: The First Avenger (2011) sekä crossover-elokuva The Avengers (2012). Toiseen vaiheeseen kuuluvat Iron Man 3 (2013), Thor: The Dark World (2013), Captain America: The Return of the First Avenger (2014), Guardians of the Galaxy (2014), Avengers: Age of Ultron (2015) ja Ant-Man (2015). Kolmanteen vaiheeseen kuuluvat Captain America: Civil War (2016), Doctor Strange (2016), Guardians of the Galaxy Vol. 2 (2017), Spider-Man: Homecoming (2017), Thor: Ragnarök (2017), Black Panther (2018), Avengers: Infinity War (2018), Ant-Man and the Wasp (2018), Captain Marvel (2019), Avengers: Endgame (2019) ja Spider-Man: Far From Home (2019).
Multiversumi-saaga
Toiset kolme vaihetta tunnetaan kollektiivisesti ”Multiversumi-saagana”, ja siihen kuuluu myös useita Disney+:aan julkaistuja televisiosarjoja ja televisiospesiaaleja. Neljänteen vaiheeseen kuuluvat Black Widow (2021), Shang-Chi and the Legend of the Ten Rings (2021), Eternals (2021), Spider-Man: No Way Home (2021), Doctor Strange in the Multiverse of Madness (2022), Thor: Love and Thunder (2022) ja Black Panther: Wakanda Forever (2022). Viidenteen vaiheeseen kuuluvat Ant-Man and the Wasp: Quantumania (2023), Guardians of the Galaxy Vol. 3 (2023), The Marvels (2023), Deadpool 3 (2024), Captain America: Brave New World (2024), Thunderbolts (2024) ja Blade (2025). Kuudenteen vaiheeseen tullaan julkaisemaan Fantastic Four (2025), Avengers: The Kang Dynasty (2026) ja Avengers: Secret Wars (2027).
Marvel Televisionin sarjat
Marvel Television on tuottanut lukuisia MCU-televisiosarjoja esitettäviksi antennitelevisiokanavien, suoratoiston ja kaapelitelevisiokanavien kautta. ”Marvel Heroes” -sarjat S.H.I.E.L.D. Agentit (2013–2020), Agent Carter (2015–2016) ja Inhumans (2017) esitettiin alun perin ABC-kanavalla; ”Marvel Knights” -sarjat Daredevil (2015–2018), Jessica Jones (2015–2019), Luke Cage (2016–2018), Iron Fist (2017–2018), crossover-sarja The Defenders (2017) ja The Punisher (2017–2019) julkaistiin alun perin Netflixissä; nuortensarjoista Runaways (2017–2019) julkaistiin alun perin Huluun ja Cloak & Dagger (2018–2019) esitettiin alun perin Freeform-kanavalla; ja Helstrom (2020), jonka oli alun perin tarkoitus olla osa suunniteltua ”Adventure into Fear” -kokonaisuutta, on myös julkaistu Huluun.
Marvel Studiosin sarjat ja spesiaalit
Neljännen vaiheen Disney+-sarjoihin kuuluvat WandaVision (2021), The Falcon and the Winter Soldier (2021), Lokin ensimmäinen tuotantokausi (2021), What If...?:n ensimmäinen tuotantokausi (2021), Hawkeye (2021), Moon Knight (2022), Ms. Marvel (2022) ja She-Hulk: Attorney at Law (2022). Vaiheeseen kuuluvat myös televisiospesiaalit Werewolf by Night (2022) ja The Guardians of the Galaxy Holiday Special (2022). Viidennen vaiheen Disney+-sarjohin kuuluvat Secret Invasion (2023), Lokin toinen tuotantokausi (2023), Echo (2023), Ironheart (2024), Agatha: Coven of Chaos (2024), Daredevil: Born Again (2024) ja What If...?:n toinen tuotantokausi.
Marvel One-Shots
Marvel One-Shots on sarja suoraan videolle julkaistuja lyhytelokuvia, jotka ovat sisällytetty erityisominaisuuksina MCU-elokuvien Blu-ray -versioilla ja digitaalisissa julkaisuissa. Näihin lyhytelokuviin kuuluvat The Consultant (2011), A Funny Thing Happened on the Way to Thor’s Hammer (2011), Item 47 (2012), Agent Carter (2013), ja All Hail the King (2014).
I Am Groot
Joulukuussa 2020 Disneyn Investor Day -tapahtumassa paljastettiin, että Disney+:aan on tekeillä pikku-Grootiin keskittyvä sarja fotorealistisia lyhytanimaatioita. Vin Diesel palasi Grootin ääninäyttelijäksi ja ensimmäisen tuotantokauden kaikki viisi lyhytanimaatiota julkaistiin 10. elokuuta 2022. Toisen tuotantokauden viisi uutta lyhytelokuvaa tullaan julkaisemaan 6. syyskuuta 2023.
Digitaaliset sarjat
WHIH Newsfront (2015–16) on universumin sisäinen uutislähetyssarja, joka toimi viraalimarkkinointikampanjana joillekin MCU-elokuville, ja ne oli tehty yhteistyössä Googlen kanssa YouTubeen. Kampanja oli laajennus uutisverkolle WHIH World News, joka on nähty raportoimassa uutisia monissa MCU-elokuvissa ja -televisiosarjoissa.
Agents of S.H.I.E.L.D.: Slingshot (2016) on ABC.comiin luotu digitaalinen sarja, jonka Marvel Television loi täydentämään S.H.I.E.L.D. Agenttien juonta.